Terwyl die ‘onrein’ heidene na Petrus se boodskap luister, het die Heilige Gees soos reën op hulle geval. Hy het hulle instaat gestel om ander lande se tale te praat. Die Jode kon hulle oë en ore nie glo nie. Die heidene se ondervinding was soortgelyk aan die Jode s’n in hoofstuk 2 (v.44-46). Petrus het beveel dat die nuwe dissipels gedoop moes word. Die doop van dissipels was immers deel van Jesus se laaste opdrag(Matteus 28:19). Petrus het vir ‘n tydjie gebly om vir hulle die Bybel te leer (v.47-48).
Sal jy sê hy of sy kan ‘n lidmaat word, maar nie ‘n ouderling of diaken nie: hulle mag nie met die geld werk, kos aan die armes versprei, of die vrouebediening lei nie?
Is jy moeg vir die kwota sisteem in ons land? Hierdie week het die koerant opskrif gesê dat ons krieketspan ten minste vyf ‘gekleurde’ spelers moet hê. Ons sal seker saamstem dat die beste spelers in die span moet wees – al is almal swart. Laat ons nie hierdie euwel, die kwota sisteem, in die kerk inbring nie. Moenie mense wat Bybels diskwalifiseer insluit nie. En moenie mense wat Bybels kwalifiseer uitsluit nie.